**ВНОСИТЕЛ: ИНЖ. ИВАН ТОТЕВ – КМЕТ НА ОБЩИНА ПЛОВДИВ**

 **Проект**

 *Съгласно чл.26, ал.2 от Закона за нормативните актове, в законоустановения срок от 14 дни, Община Пловдив чрез настоящото публикуване, предоставя възможност на заинтересованите лица да направят своите предложения и становища по проекта на Наредбата на e-mail адрес:* *pno@abv.bg*

**МОТИВИ:**

**ОБОСНОВКА ЗА КОНКРЕТНАТА НЕОБХОДИМОСТ ОТ ПРИЕМАНЕТО НА НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБАТА ЗА ОПРЕДЕЛЯНЕТО И АДМИНИСТРИРАНЕТО НА МЕСТНИТЕ ТАКСИ И ЦЕНИ НА УСЛУГИ НА ТЕРИТОРИЯТА НА ОБЩИНА ПЛОВДИВ.**

Причините, които налагат приемането на Наредба за изменение и допълнение на Наредбата за определянето и администрирането на местните такси и цени на услуги на територията на Община Пловдив са продиктувани от влизането в сила от 01.08.2016г. на Закона за предучилищно и училищно образование, съгласно който целодневните детски градини и обединени детски заведения продължават да оосъществяват дейността си като общински детски градини.

Отделно, съгласно чл. 67, ал. 1 от същия закон и чл. 17 от Наредба № 5 от 03.06.2016 г. за предучилищното образование, като основна форма на педагогическо взаимодействие в предучилищното образование се въвежда почасова организация, която осигурява възпитание, социализация, обучение и отглеждане в рамките на 3 последователни астрономически часа на ден, само през учебното време /от 15 септември до 31 май на следващата календарна година/.

**ФИНАНСОВИ СРЕДСТВА, НЕОБХОДИМИ ЗА ПРИЛАГАНЕ НА НАРЕДБАТА.**

За прилагане на измененията в Наредбата не е необходимо разходването на бюджетни средства.

 **ОЧАКВАНИ РЕЗУЛТАТИ.**

Очакваните резултати от приемането на предложения проект са осигурени условия в детските градини за почасова организация на възпитание, социализация, обучение и отглеждане на деца.

**АНАЛИЗ ЗА СЪОТВЕТСТВИЕ С ПРАВОТО НА ЕВРОПЕЙСКИЯ СЪЮЗ.**

Предлаганите промени в Наредбата за изменение и допълнение на Наредбата за определянето и администрирането на местните такси и цени на услуги на територията на Община Пловдив са в съответствие с нормативните актове от по-висока степен, както и с тези на европейското законодателство.

**МОТИВИ.**

Настоящото решение сеприема с правни основания: чл.21, ал.1,т. 7, т.23 и ал. 2 от ЗМСМА , във връзка с чл.8 от ЗНА, чл.76, ал.3 във връзка с чл.79 от АПК, чл. 298, ал. 2 от Закона за предучилищното и училищното образование и фактически основания: влизането в сила от 01.08.2016г. на Закона за предучилищно и училищно образование.

**ПРОЕКТ ЗА РЕШЕНИЕ:**

**І.** Приема Наредба за изменение и допълнение на Наредба за определянето и администрирането на местните такси и цени на услуги на територията на Община Пловдив, както следва:

**§1.** Текстът на чл. 23, ал. 3 се изменя, като същият придобива следният вид:

**„**За ползване на почасова организация на възпитание, социализация, обучение и отглеждане на 3- и 4- годишни деца в детските градини, без право на храна, в рамките на 3 астрономически часа през учебното време /от 15 септември до 31 май на следващата календарна година/, се заплаща месечна такса в размер на 15.00 лв., която се формира сумарно, както следва:

* 6.00 лв. постоянна част от дължимата месечна такса, независеща от посещаемостта на децата;
* 9.00 лв. пропорционална част от дължимата месечна такса, в зависимост от посещаемостта на децата, при запазване на преференциите по чл.24 от Наредбата“.

**§2**. В чл. 23, ал.1, чл. 23а, ал. 1, чл. 23б, ал. 1 и ал.2, чл. 24, ал.4 думата „и ОДЗ“ се заличава.

**§3**. В чл. 26а, ал.1 текстът се изменя, като същият придобива следният текст:

„Таксата по т. 1.3. от Приложение № 3, която заплащат децата от целодневните групи за предучилищна подготовка на 5-годишни и 6-годишни деца, не включва разходите за подготовка на децата за училище в съответствие с чл. 8, ал.1 и чл. 9, ал. 1 от Закона за предучилищното и училищно образование.

**§4.** Променят се т. 4.3. в част I на Приложение № 3 от Наредбата, както следва:

|  |  |  |
| --- | --- | --- |
|  4.3. | За ползване на почасова организация на възпитание, социализация, обучение и отглеждане на 3- и 4- годишни деца в детските градини, без право на храна, в рамките на 3 астрономически часа в учебното време |  **15.00 лв**., формирана сумарно както следва:- 6.00 лв. постоянна част от дължимата месечна такса;- 9.00 лв. пропорционална част от дължимата месечна такса, в зависимост от посещаемостта на децата, при запазване на преференциите по чл.24 от Наредбата за определянето и администрирането на местните такси и цени на услуги на територията на Община Пловдив. |

**ІІ.** Възлага на Кмета на Община Пловдив да предприеме необходимите действия за изпълнение на настоящото решение.